KLASA: 110-01/22-08/12

URBROJ: 238/27-159-01-02/06-22-1

Samobor, 16.11.2022. godine.

Trgovačko društvo Komunalac d.o.o. prima u radni odnos te objavljuje

**JAVNI POZIV ZA ZAPOŠLJAVANJE**

**za prijam radnika u radni odnos na puno radno vrijeme**

1. **Majstor dimnjačar – 1 izvršitelj/ica**

**Uvjeti za prijavu na javni poziv:**

1. **Majstor dimnjačar – majstorski ispit**
2. **Stručno osposobljen za obavljanje dimnjačarske djelatnosti**
3. **Važeća vozačka dozvola B kategorije**
4. **2 godine relevantnog radnog iskustva.**

**Na javni poziv se pod jednakim uvjetima imaju pravo javiti osobe oba spola.**

**OPIS POSLOVA:**

* zadužen je za provođenje Odluke o obavljanju dimnjačarske djelatnosti na području grada Samobora
* izrađuje i ovjerava dimnjačarske nalaze
* može izvoditi praktični dio naukovanja za obrazovanje naučnika
* vrši savjetovanja iz područja dimnjačarstva
* provjerava ispravnosti i funkcioniranja dimovodnih objekata i uređaja za loženje
* obavlja redoviti pregled dimovodnih objekata i uređaja za loženje (ispitivanje požarne sigurnosti i plinotjesnosti)
* obavlja kontrolu i čišćenje dimovodnih objekata
* obavlja kontrolu povrata dimnih plinova kod plinskih trošila
* obavlja odštopavanje dimnjaka
* obavlja pregled dimnjaka kod priključenja novog trošila ili ventilacije
* obavlja pregled, čišćenje i ispitivanje ventilacijskih i sličnih uređaja
* obavlja snimanje unutrašnjosti dimnjaka i spojnih dijelova
* obavlja spaljivanje i vađenje čađe iz dimovodnih objekata
* obavlja kontrolu priključka trošila
* obavlja čišćenje dimovodnih (priključnih) cijevi
* obavlja pregled dimovodnih objekata tijekom gradnje, rekonstrukcije ili sanacije te izdavanje suglasnosti na izvedbeno tehničku dokumentaciju
* obavlja mjerenje visine i presjeka dimnjaka
* obavlja čišćenje ložišnih uređaja (kotlova, kamina, peći, štednjaka, peći za spaljivanje)
* obavlja kontrolu ložišta i ispitivanje emisije plinova
* obavlja kontrolu volumnog udjela monoksida u prostoru
* obavlja spaljivanje katranskih obloga i čađe u dimnjacima
* poduzima mjere za zaštitu okoliša te zaštitu zdravlja i života ljudi
* obavlja pregled dimnjaka i dimovodnih kanala i ventilacija sa izdavanjem stručnog nalaza-atesta postojećih dimnjaka, tijekom gradnje, rekonstrukcije ili sanacije istih
* obavlja mjerenje emisije sastava dimnih plinova, emisije ložišta te funkcionalnosti dimovodnih i ventilacionih kanala
* vodi evidenciju (kontrolni list) obavljenih i neobavljenih čišćenja, utvrđenih nedostataka i kontrole dimnjaka
* upozorava korisnika usluge, predstavnika suvlasnika i upravitelja zgrade o nepravilnostima i nedostacima putem kontrolnog lista
* izvještava voditelja odjela o statusu dimovodnih objekata, ventilacijskih uređaja, ložišnih uređaja, rezultatima mjerenja, nedostacima i nepravilnostima
* surađuje sa MUP-om, građevinskom inspekcijom, distributerom plina i Upravnim odjelom
* vodi brigu o tekućem i investicionom održavanju
* po potrebi obavlja prijevoz radnika
* vodi brigu o osnovnim sredstvima odjela.

Uz pisanu prijavu na javni poziv za radno mjesto MAJSTOR DIMNJAČAR obvezno se prilaže:

1. Životopis
2. Zamolba za posao
3. Dokaz o majstorskom ispitu
4. Dokaz o radnom iskustvu
5. Dokaz o položenom vozačkom ispitu „B“ kategorije.

U prijavi na javni poziv navode se i podaci podnositelja prijave (ime i prezime, adresa prebivališta, broj telefona/mobitela, adresa e-pošte, isključivo za potrebe ovog postupka).

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <http://komunalac-samobor.hr/komunalac/zastita-osobnih-podataka-c388>

Prijave na javni poziv s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni poziv“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „MAJSTOR DIMNJAČAR“

Napomena: javni poziv je otvoren do 16.12.2022. godine.

 Direktor:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Renato Raguž, dipl. ing. stroj.